CELEX: 31981R0182
Language: el
Date: 1981-01-23 00:00:00
Title: Κανονισμός (ΕΟΚ) αριθ. 182/81 τής Επιτροπής τής 23ης Ιανουαρίου 1981 περί δευτέρας τροποποιήσεως τού κανονισμού (ΕΟΚ) αριθ. 2726/80 «περί τής χορηγήσεως ενισχύσεως στά συμπυκνωμένα γλεύκη σταφυλής καί στά διορθωμένα συμπυκνωμένα γλεύκη σταφυλής πού χρησιμοποιούνται στήν οινοποίηση κατά τήν αμπελουργική περίοδο 1980/81»

Avis juridique important

|

31981R0182

Κανονισμός (ΕΟΚ) αριθ. 182/81 τής Επιτροπής τής 23ης Ιανουαρίου 1981 περί δευτέρας τροποποιήσεως τού κανονισμού (ΕΟΚ) αριθ. 2726/80 «περί τής χορηγήσεως ενισχύσεως στά συμπυκνωμένα γλεύκη σταφυλής καί στά διορθωμένα συμπυκνωμένα γλεύκη σταφυλής πού χρησιμοποιούνται στήν οινοποίηση κατά τήν αμπελουργική περίοδο 1980/81»  

Επίσημη Εφημερίδα αριθ. L 021 της 24/01/1981 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 182/81 ΤΗΣ ΕΠΙΤΡΟΠΗΣ  της 23ης Ιανουαρίου 1981  περί δευτέρας τροποποιήσεως του κανονισμού (ΕΟΚ) αριθ. 2726/80 «περί της χορηγήσεως ενισχύσεως στα συμπυκνωμένα γλεύκη σταφυλής και στα διορθωμένα συμπυκνωμένα γλεύκη σταφυλής που χρησιμοποιούνται στην οινοποίηση κατά την αμπελουργική περίοδο 1980/81»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 14 παράγραφος 2 και το άρθρο 65,  τον κανονισμό (ΕΟΚ) αριθ. 338/79 του Συμβουλίου της 5ης Φεβρουαρίου 1979 περί καθορισμού ειδικών διατάξεων σχετικών με τους οίνους ποιότητος που παράγονται εντός καθορισμένων περιοχών (3), όπως τροποποιήθηκε τελευταία από τον κανονισμό (ΕΟΚ) αριθ. 3456/80, και ιδίως το άρθρο 8 παράγραφος 2 τρίτο εδάφιο,  Εκτιμώντας:  ότι ο κανονισμός (ΕΟΚ) αριθ. 2726/80 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 3348/80 (5), έχει προβλέψει τη χορήγηση ενισχύσεως στους παραγωγούς σταφυλών, οι οποίοι χρησιμοποιούν συμπυκνωμένα γλεύκη για την αύξηση του φυσικού αλκοολιού τίτλου της παραγωγής τους· ότι για να τύχουν αυτής της ενισχύσεως οι παραγωγοί πρέπει, το αργότερο μέχρι τις 15 Ιανουαρίου 1981, να υποβάλουν αίτηση στον αρμόδιο οργανισμό παρεμβάσεως· ότι ο εν λόγω κανονισμός προβλέπει ότι τα Κράτη μέλη δύνανται να λάβουν ορισμένα μέτρα που αφορούν τους συνεταιρισμένους παραγωγούς· ότι η λήψη αυτών των μέτρων συνεχίζει να καθυστερεί σε ένα Κράτος μέλος λόγω διοικητικών δυσχερειών και ότι κατά συνέπεια οι παραγωγοί δεν είναι όλοι σε θέση να τηρήσουν τις προθεσμίες που προβλέπονται για την υποβολή των αιτήσεων· ότι, για να επιτραπεί σε όλους τους παραγωγούς να επωφεληθούν των μέτρων που προβλέπονται από τον κανονισμό (ΕΟΚ) αριθ. 2726/80, είναι αναγκαίο να παραταθούν ορισμένες προθεσμίες, ιδίως εκείνη που προβλέπεται για την υποβολή των αιτήσεων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2726/80 τροποποιείται ως εξής:  1. Το τρίτο εδάφιο της παραγράφου 1 του άρθρου 1 αντικαθίσταται από το ακόλουθο κείμενο:  «Στην περίπτωση αυτή πληροφορούν σχετικά την Επιτροπή πριν από την 15η Φεβρουαρίου 1981.»  2. Η ημερομηνία της 15ης Ιανουαρίου 1981 που εμφαίνεται στο άρθρο 3 παράγραφος 1 πρώτο εδάφιο αντικαθίσταται από την ημερομηνία της 15ης Φεβρουαρίου 1981.  Άρθρο 2  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 16η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Ιανουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.  (3) ΕΕ αριθ. L 54 της 5. 3. 1979, σ. 48.  (4) ΕΕ αριθ. L 281 της 25. 10. 1980, σ. 18.  (5) ΕΕ αριθ. L 351 της 24. 12. 1980, σ. 16.